চাঁপাইনবাবগঞ্জের ৫ উপজেলায় ইউনিয়ন পরিষদ নির্বাচন অনুষ্ঠানের ধারাবাহিকতা হিসেবে সোমবার গোমস্তাপুর উপজেলার ৮ ইউনিয়নের নির্বাচন সম্পন্ন হয়েছে। দীর্ঘ ৯ বছর পর উৎসব মুখর পরিবেশে অনুষ্ঠিত হয়েছে ইউনিয়নগুলোর নির্বাচন। নির্বাচনে চেয়ারম্যান,  সাধারণ সদস্য ও সংরতি মহিলা সদস্য প্রার্থীদের ২৮ জন এজেন্ট, কর্মী, সর্মথককে   ভ্রাম্যামাণ আদালতের জরিমানা করা ছাড়া কোথাও বড় ধরণের অপ্রীতিকর ঘটনার খবর পাওয়া যায়নি। ৮ ইউনিয়নের ৭৪টি কেন্দ্রে ভোট গ্রহণ শেষে ঘোষিত ফলাফলে চেয়ারম্যানসহ সদস্য পদে বিজয়ীদের তালিকায় বিএনপি নেতাদের নামই বেশী রয়েছে। মোট ৮ ইউনিয়নের মধ্যে ৫টিতেই চেয়ারম্যান নির্বাচিত হয়েছেন বিএনপির প্রার্থী। বাকী ৩টিতে জয়ী হয়েছেন আওয়ামীলীগের। দীর্ঘদিন ধরে আওয়ামীলীগের দখল-এ থাকা ইউনিয়ন চেয়ারম্যান পদগুলো বিএনপির ঘরে গেছে। স্থানীয়রা জানিয়েছেন, ৭৩ সালের পর থেকে গত জাতীয় নির্বাচন পর্যন্ত সংসদীয় আসনটি বিএনপির থাকলেও ইউনিয়নগুলোর সিংহভাগ চেয়ারম্যান নির্বাচিত হয়ে আসছিলেন আওয়ামীলীগের নেতারা। রাষ্ট্রীয় মতায় থাকার পরেও এবার তাদের পরাজয় বরণ করতে হয়েছে। সূত্র জানিয়েছে, আওয়ামীলীগের অভ্যান্তরিণ কোন্দল পরাজয়ের পেছনে অন্যতম হয়ে কাজ করেছে। আবার অন্য একটি সূত্র বলছে জনগন বিএনপিমূখী হয়েছে।  নির্বাচনে যারা চেয়ারম্যান নির্বাচিত হয়েছেন তাদের মধ্যে রয়েছেন, গোমস্তাপুর ইউনিয়নে আওয়ামীলীগের জামাল উদ্দিন মন্ডল, বোয়ালিয়া ইউনিয়নের আওয়ামীলীগের জিল্লুর রহমান  (লালু), রহনপুর ইউনিয়নের আওয়ামীলীগের শাজাহান আনসারী, বাংগাবাড়ি ইউনিয়ন বিএনপির শহীদুল ইসলাম, আলিনগর ইউনিয়ন বিএনপির আনোয়ারুল ইসলাম বিদ্যূৎ , পার্বতীপুর ইউনিয়ন বিএনপির মোয়াজ্জেম হোসেন, রাধানগর ইউনিয়ন বিএনপির মতিউর রহমান, চৌডালা ইউনিয়ন বিএনপির খাইরুল ইসলাম নাটু।